ใน 1 ครั้งที่ทำการเลเซอร์ จะมีขนหายไปถาวรประมาณ 20% (หากใช้เครื่องที่ดีและตั้งค่าพลังงานไว้ดี) โดยควรทำห่างกันทุก 1 เดือน ใช้จำนวนครั้งในการทำรวมทั้งหมด 8-10 ครั้ง เพื่อให้ขนนั้นหายไปอย่างถาวร ซึ่งการทำถี่กว่านี้ไม่มีประโยชน์ เพราะต้องรอรากขนที่ยังไม่โดนทำลายให้เจริญเติบโตมาเป็นระยะ Anagen ที่พร้อมให้เลเซอร์ทำลาย การยิงเลเซอร์จึงจะมีประโยชน์ หากมีการตั้งค่าพลังงานเบาไป อาจจะมีข้อดีคือไม่เจ็บแต่ข้อเสียคือไม่ได้ผลหรืออาจแค่ทำให้ขนขึ้นช้าลง เบาบางลงชั่วคราวเท่านั้น แต่ขนก็จะขึ้นใหม่เหมือนเดิม